На основу одредбе члана 46. Закона о локалној самоуправи ( „Службени гласник РС“ бр.129/2007 и 83/2014), члана 3. и члана 22. став 3. Одлуке о Општинском већу општине Гаџин Хан ( „Службени лист града Ниша“ бр.83/2008), члана 348. Закона о облигационим односима ("Сл. лист СФРЈ", бр. 29/78, 39/85, 45/89 - одлука УСЈ и 57/89, "Сл. лист СРЈ", бр. 31/93 и "Сл. лист СЦГ", бр. 1/2003 - Уставна повеља), одлучујући по захтеву Вукадина Јованчића да постојећу обавезу по уговору о додели квалитетне јунице замени новом обавезом, Општинско веће општине Гаџин Хан, на 119. (стодеветнаестој ) седници, одржаној дана 26. новембра 2015. године, доноси

**Р Е Ш Е Њ Е**

**Одбија се** захтевВукадина Јованчића из З.Топонице бр. 06-320-391/III од 24.08.2015.год. којим је тржио да обавезу према грлу сименталске расе РС 7144204418, прибављеном по решењу 320-643/13- I-10 од 28.10.2013. године, замени новом обавезом према млађој крави-њеном потомку од 1 године старости до истека преузете уговорне обавезе од 5 година, као неоснован.

***О б р а з л о ж е њ е***

Општинском већу општине Гаџин Хан дана 24.08.2015. године, Вукадин Јованчић из З. Топонице поднео је молбу бр. 320-391/15-III, којом је затражио да обавезу према грлу сименталске расе РС 7144204418, замени новом обавезом према млађој крави-њеном потомку од 1 године старости до истека преузете уговорне обавезе од 5 година.

Општина Гаџин Хан је Јованчић Вукадину доделила приплодно квалитетно грло сименталске расе DE 0944636531, на основу уговора о додели 320-44/12- I-10 од 08.02.2012.год.

Дана 28.10.2013. године Вукадин се обратио захтевом бр. 320-643/13- I којим је тражио одобрење да отуђи краву сименталске расе због њеног здравственог стања.

Комисија за доделу квалитетних приплодних јуница је удовољила његовом захтеву и донела решење 320-643/13- I-10 од 28.10.2013. године којим га је истовремено и обавезала да у року од 15 дана од отуђења грла DE 0944636531 прибави ново квалитетно **уматичено** приплодно грло сименталске расе уз доказ о умкатичењу.

Закључком комисије из претходног става од 30.04.2014.године, наложено је Јованчић Вукадину из З. Топонице да у року **од 5 дана од пријема писмена достави доказ о уматичењу прибављеног грло РС 7144204418,** уз упозорење да ће се због непоступања по налогу комисије и непоштовања уговорне обавезе, **покренути судски поступак**.

До данашњег дана од стране Вукадина Јованчића из З. Топонице није поступљено сходно налогу Комисије и преузетој уговорној обавези, па се из тих резлога не може удовољити његовом захтеву да се одобри замена краве сименталске расе РС 7144204418 која НИЈЕ УМАТИЧЕНА за млађу краву-њеног потомка од 1 године старости.

Одлучујући о захтеву Вукадинa Јованчићa из З. Топонице, на основу горе изнетих навода

донета је одлука као у изреци.

**Поука о правном леку**: Против овог решења може се поднети жалба Министарству пољопривреде и заштите животне средине, ул. Немањина 22-26, 11000 Београд , у року од 15 дана од дана достављања жалбе странци. Жалба се писмено непосредно предаје или шаље препорученом пошиљком поштом Општинском већу општине Гаџин Хан које је донело првостпено решење или се саопштава усмено на записник, са доказом о плаћеној административној такси у износу од 430,оо динара, на текући рачун Републике Србије број:840-742221843-57 модел 97 по тарифном броју 6. Закона о републичким административним таксама.

**ОПШТИНСКО ВЕЋЕ ОПШТИНЕ ГАЏИН ХАН**

број: 06-320-391/15-III

У Гаџином Хану, дана26. новембра 2015. год.

**ПРЕДСЕДНИК** **ОПШТИНСКОГ ВЕЋА**

Саша Ђорђевић

Доставити:

- Вукадину Јованчићу из З. Топонице

-председнику општине Гаџин Хан

-архиви